Акрамя таго, некаторым прадстаўнікам сферы культуры былі прысвоены ганаровыя званні. У прыватнасці, народным артыстам Беларусі цяпер з’яўляецца артыст-вакаліст (саліст) — вядучы майстар сцэны Нацыянальнага акадэмічнага Вялікага тэатра оперы і балета Ніна Шарубіна. Званне “Заслужаны артыст Рэспублікі Беларусь” прысвоена вядучаму майстру сцэны Нацыянальнага акадэмічнага драматычнага тэатра імя Якуба Коласа Галіне Букацінай і вядучаму майстру сцэны Нацыянальнага акадэмічнага драматычнага тэатра імя Максіма Горкага Аляксандру Суцкаверу. Акрамя таго, званнем “Заслужаны дзеяч мастацтваў Рэспублікі Беларусь” уганараваныя загадчык кафедры інструментоўкі Беларускай дзяржаўнай акадэміі музыкі Вячаслаў Кузняцоў і рэпетытар па балеце Дзяржаўнага ансамбля танца Беларусі Ігар Музалеўскі.